Стенли Матюс
Сър Стенли Матюс () е смятан за един от най-големите английски футболисти. Известен е със своето спортсменско отношение към играта, като изиграва над 700 мача в английското първенство и не получава нито един наказателен картон. В Европа го наричат Магьосника, а в Англия – Дриблиращия фокусник. Става първият носител на „Златната топка“ за 1956 година, когато е на 41-годишна възраст.

Бащата на Матюс е бивш боксьор. Стенли е третият от общо четирите му сина. Играе още като юноша срещу Уелс в отбора на английските ученици.

Дебютира за английския национален отбор на 29 септември 1934 и отбелязва гол срещу Уелс за победата с 4:0. През 1937 прави хеттрик срещу Чехословакия. Последният му мач е на 15 май 1957, което означава почти 23-годишна кариера в националния отбор. За този период играе в 54 мача за Англия, без обаче да се броят 29 мача по време на Втората световна война.

През 1965 г. става първият футболист, получил рицарско звание.

Кариера 
 1932 – 1947: Стоук Сити (263 мача)
 1947 – 1961: Блакпул (379 мача)
 1961 – 1965: Стоук Сити (59 мача)

Отличия

Отборни 
 ФА Къп (1953)

Индивидуални 
 Златна топка (1956)
 Два пъти Футболист на годината в Англия – 1948 и 1963

Източници 

 Биография Стэнли Мэтьюза до 1947 года (в формате DjVu) 
 День Сэра Стэнли
 Мэтьюз Стэнли
 Профиль на сайте сборной Англии 
 Краткая биография Стэнли Мэтьюза 
 Фонд Стэнли Мэтьюза  
 Профиль Стэнли Мэтьюза на footballdatabase.com 
 Первый индивидуальный международный приз игроку 
 Упоминание на сайте здорового питания 

Английски футболисти
Футболисти на Стоук Сити
Футболисти на ФК Блекпул
Носители на „Златна топка“